FI Euroopan unionin virallinen lehti C 338/16

KERTOMUS

Euroopan verkko- ja tietoturvaviraston tilinpäätöksestä varainhoitovuodelta 2009 sekä viraston vastaukset

2010/C 338/04

SISÄLLYS

Kohta Sivu JOHDANTO … 1–2 17 TARKASTUSLAUSUMA … 3–12 17 TALOUSARVIO- JA VARAINHALLINTOA KOSKEVAT HUOMAUTUKSET … 13–15 18 MUUT KYSYMYKSET … 16–17 18 Taulukko … 19 Viraston vastaukset … 21

JOHDANTO

1. Euroopan verkko- ja tietoturvavirasto (jäljempänä ’virasto’) perustettiin 10 päivänä maaliskuuta 2004 annetulla Euroopan parlamentin ja neuvoston asetuksella (EY) N:o 460/2004 (1). Heraklionissa sijaitsevan viraston päätehtävänä on edistää unionin valmiuksia ehkäistä ja torjua verkko- ja tietoturvaongelmia ja puuttua niihin kansallisten ja unionin toimien avulla (2).

2. Kahden lisätalousarvion hyväksymisen jälkeen viraston lopullinen talousarvio oli 8,1 miljoonaa euroa varainhoitovuonna 2009, kun se edellisenä vuonna oli 8,4 miljoonaa euroa. Virastossa työskenteli vuoden lopussa 57 henkilöä, edellisenä vuonna henkilöstön määrä oli 58.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Seuraavalle varainhoitovuodelle siirrettyjen määrärahojen määrä oli 19 prosenttia talousarviosta. Muun muassa 41 prosenttia toimintamäärärahoista (osasto 3) siirrettiin varainhoitovuodelle 2010, lähinnä kahden suuren hankkeen viivästymisen vuoksi. Tilanne on vastoin talousarvion vuotuisperiaatetta ja osoittaa, että osastosta 3 rahoitettujen toimien täytäntöönpano viivästyi.

14. Yksi osastojen välinen talousarviosiirto (12) tehtiin ilmoittamatta siitä johtokunnalle ja saamatta näin ollen johtokunnan ennakkohyväksyntää. Tällainen toimintatapa on vastoin talousarvion erittelyperiaatetta.

15. Käyttöomaisuusluetteloa pidettiin laskentataulukon avulla, mikä ei taannut tietojen oikeellisuutta. Kattavaa fyysistä inventaariota ei tehty eikä kirjanpitoaineiston oikeellisuutta varmistettu.

MUUT KYSYMYKSET

16. Henkilöstön valintamenettelyjen osalta havaittiin, että vähimmäisvaatimuksia, joiden täytyttyä hakija voidaan kutsua haastatteluun tai kirjata varallaololuetteloon, ei ollut vahvistettu etukäteen. Ne määritettiin valintalautakunnissa sen jälkeen, kun hakijat oli arvioitu ja laitettu paremmuusjärjestykseen. Tällaiset käytännöt vaaransivat rekrytointipäätösten avoimuuden.

17. Erään hankintamenettelyn tapauksessa (13) vaadittiin palveluja, joita ei mainittu sopimuksessa. Kahdessa muussa tapauksessa (14) tehtiin virheitä tarjouskilpailun ratkaisuvaiheessa (hinta-laatupainotusten virheellinen soveltaminen ja hintatarjouksen virheellinen arvo). Virastolla olisi aihetta tiukentaa sisäisen valvonnan menettelyjään varmistaakseen, että sopimuksia ja hankintamenettelyjä noudatetaan oikein.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan verkko- ja tietoturvavirasto (Heraklion) Perussopimuksen mukainen unionin toimivalta Viraston toimivaltuudet (Euroopan parlamentin ja neuvoston asetus (EY) N:o 460/2004, annettu 10 päivänä maaliskuuta 2004) Hallinto Viraston resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Jäsenvaltioiden hallitusten edustajat antoivat yhteisellä sopimuksella julistuksen Euroopan verkko- ja tietoturvaviraston perustamisesta. Viraston tulee toimia alan kiintopisteenä ja vahvistaa luottamusta riippumattomuutensa, antamiensa neuvojen ja levittämiensä tietojen laadun, menettelyjensä ja toimintatapojensa avoimuuden sekä sille annettujen tehtävien suorittamisessa osoitetun huolellisuuden ansiosta. (Neuvoston päätös, tehty 19 päivänä helmikuuta 2004, tehty SEUT:n nojalla). Tavoitteet — Tehostaa unionin, jäsenvaltioiden ja yritysmaailman valmiuksia ehkäistä ja torjua verkko- ja tietoturvaongelmia ja puuttua niihin — antaa komissiolle ja jäsenvaltioille apua ja neuvoja verkko- ja tietoturvakysymyksissä, jotka kuuluvat sen toimivallan piiriin — kehittää korkeatasoista asiantuntemusta ja käyttää tätä asiantuntemusta edistääkseen julkisen ja yksityisen sektorin toimijoiden välistä laajaa yhteistyötä. Tehtävät Virasto: a) kerää asiaankuuluvia tietoja analysoidakseen nykyisiä ja uusia riskejä, joilla voi olla vaikutusta sähköisiin viestintäverkkoihin b) antaa neuvoja ja apua Euroopan parlamentille, komissiolle, yhteisön elimille ja kansallisille toimivaltaisille elimille c) tehostaa verkko- ja tietoturva-alan eri toimijoiden välistä yhteistyötä d) helpottaa yhteistyötä kehitettäessä yhteisiä menetelmiä, joiden avulla voidaan torjua verkko- ja tietoturvaongelmia e) myötävaikuttaa kaikkien käyttäjien tietoisuuden lisäämiseen verkko- ja tietoturvakysymyksistä f) avustaa komissiota ja jäsenvaltioita vuoropuhelussa, jota nämä käyvät alan teollisuuden kanssa g) seuraa standardien kehitystä h) neuvoo komissiota verkko- ja tietoturva-alaa koskevassa tutkimuksessa i) edistää riskinarviointitoimia ennaltaehkäisyratkaisujen osalta j) osallistuu kolmansien maiden kanssa tehtävään yhteistyöhön. 1 — Johtokunta Muodostuu yhdestä kunkin jäsenvaltion edustajasta, kolmesta komission nimittämästä edustajasta ja kolmesta komission ehdottamasta ja neuvoston nimittämästä edustajasta, joilla ei ole äänioikeutta ja joista kukin edustaa yhtä seuraavista ryhmistä: a) tieto- ja viestintätekniikkayritykset b) kuluttajaryhmät c) akateemiset verkko- ja tietoturva-asiantuntijat. 2 — Pääjohtaja 1. Virastoa johtaa pääjohtaja, joka hoitaa tehtäväänsä riippumattomasti. 2. Pääjohtajan toimikauden pituus on enintään viisi vuotta. 3 — Ulkoinen tarkastus Tilintarkastustuomioistuin 4 — Sisäinen tarkastus Komission sisäisen tarkastuksen osasto. 5 — Vastuuvapauden myöntävä viranomainen Parlamentti myöntää vastuuvapauden neuvoston suosituksesta. Talousarvio Menot yhteensä 2009 (2008): 8,1 miljoonaa euroa (8,4 miljoonaa euroa) Osasto 1: Henkilöstö käytettävissä: 5,2 miljoonaa euroa (4,7 miljoonaa euroa) Osasto 2: Rakennukset, laitteet ja muut toimintamenot käytettävissä: 0,5 miljoonaa euroa (0,7 miljoonaa euroa) Osasto 3: Toimintamenot käytettävissä: 2,5 miljoonaa euroa (2,9 miljoonaa euroa) Henkilöstö 31.12.2009 — Henkilöstötaulukossa 44 (44) virkaa, joista täytetty 43 (39). — Muut toimet: — 9 (12) sopimussuhteinen henkilöstö, — 4 (5) kansalliset asiantuntijat, — 1 (2) harjoittelijat. Henkilöstö yhteensä: 57 (58) Henkilöstön tehtävät jakaantuivat seuraavasti: Operatiiviset tehtävät: 39,5 (15) (38) Hallinnolliset ja tietotekniset tehtävät: 18,5(20). Monivuotinen temaattinen ohjelma 1 (16) : Eurooppalaisten viestintäverkkojen joustavuuden lisääminen Vuonna 2009 temaattisessa ohjelmassa 1 vertailtiin tehtyjä havaintoja samanlaisiin kansainvälisiin kokemuksiin ja tuloksiin, annettiin ohjeita ja laadittiin konsensuspohjaisia suosituksia sen jälkeen, kun asianomaisia sidosryhmiä oli konsultoitu laajalti. Suositukset vietiin laajalti päätöksentekijöiden tietoon. Ohjelmassa seurattiin ja tuettiin tarvittaessa EU:n sähköistä viestintää koskevien direktiivien tarkistamista ja ajantasaistamista. Monivuotinen temaattinen ohjelma 2: Jäsenvaltioiden välisen yhteistyön kehittäminen ja vakiinnuttaminen Vuonna 2008 temaattisen ohjelman tavoitteena oli: a) Euroopan laajuisten tietoturva-alan osaamispiirien kokoaminen, osaamispiirien aiheina esimekiksi tiedotus ja tietoturvaloukkausten torjunta b) verkko- ja tietoturvaan liittyvien eurooppalaisten hyvien käytäntöjen välittäminen c) verkko- ja tietoturvaan liittyvien valmiuksien luominen mikroyrityksissä. Tarkoituksena on ollut kehittää jäsenvaltioiden keskinäistä yhteistyötä, tavoitteena parantaa niiden valmiuksia ja lisätä johdonmukaisuutta ja yhteentoimivuutta yleisellä tasolla. Monivuotinen temaattinen ohjelma 3: Tulevien riskien tunnistaminen luottamuksen rakentamiseksi Virasto luo kehyksen, jonka puitteissa päätöksentekijöillä on mahdollisuus paremmin ymmärtää ja arvioida uusista teknologioista ja sovelluksista aiheutuvia uusia riskejä. Tämä lisää osaltaan sidosryhmien luottamusta. Vuonna 2009 testattiin aikaisemmin kehitetyn koemallin toimivuus ja kehitettiin sitä edelleen. Lisäksi virasto jatkoi kannanottojen laatimista ilmaistakseen näkemyksensä uusista teknologioista ja sovelluksista aiheutuvista riskeistä. Kyseisellä monivuotisella temaattisella ohjelmalla luodataan kehitystä päätöksentekijöiden avuksi Euroopassa ja mahdollisesti myös muualla. Lähde: Viraston toimittamat tiedot.

VIRASTON VASTAUKSET 13. Virasto pyrkii maksimoimaan ulkoistetusta hanketoiminnasta saamansa tuoton ja soveltaa lisäksi varatoimia myöhästyneiden ulkoistettujen toimintojen kattamiseksi. 14. Virasto ryhtyy kaikkiin tarpeellisiin toimiin vähentääkseen samanlaisten tapausten toistumista tulevaisuudessa. Vuoden 2010 ensimmäisellä neljänneksellä tehtiin parannuksia ENISAn varainhoitoasetuksen 23 artiklan mukaisten talousarviosiirtojen seurannassa käytettyyn työvälineeseen. 15. Virasto toteaa tämän huomautuksen merkittävyyden. Muodollinen inventointimenettely on suunniteltu, ja Euroopan komission kehittämä ABAC Assets -niminen integroitu tilaus-, hankinta- ja inventointityöväline on valmiina käyttöön otettavaksi vuonna 2010. 16. Virasto ottaa huomioon tilintarkastustuomioistuimen ja sopeuttaa menettelyjään sen mukaisesti. 17. Viraston käsityksen mukaan ”samanlaiset palvelut” voidaan hyväksyä ensimmäisessä tapauksessa tämän tarjouskilpailun puitteissa. Marraskuussa 2009 tilintarkastustuomioistuimen tarkastuksen jälkeen pätevän palveluntarjoajan palveluista tehtiin sopimus avoimen tarjouskilpailun avulla. Virasto pyrkii parantamaan sisäisen valvonnan ennakointia ottaen tarkkaan huomioon resurssien osoittamisessa käytettävät ensisijaisuudet.

(1) EUVL L 77, 13.3.2004, s. 1.

(2) Taulukossa esitetään tiedotustarkoituksessa yhteenveto viraston vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EUVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002,38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viraston varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 10. kesäkuuta 2010 ja tilintarkastustuomioistuin vastaanotti sen 1. heinäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Lopullinen tilinpäätös esitetään sivustoilla http://eca.europa.eu ja http://www.enisa.europa.eu/about-enisa/accounting-finance.

(12) Arvo 24 400 euroa.

(13) Tapahtumien/kokousten järjestämistä koskeva palvelusopimus, kokonaismenot 74 000 euroa.

(14) Avustus C/03/09/CFP (80 000 euroa) ja sopimus P/26/09/TRM (30 000 euroa); virheet eivät vaikuttaneet menettelyjen tulokseen.

(15) Yksi henkilöstön jäsen on palkattu 50-prosenttisesti hallinnollisiin ja 50-prosenttisesti operatiivisiin tehtäviin.

(16) Monivuotiset temaattiset ohjelmat.